Gjerimåsan naturreservat

Gjerimåsan naturreservat utgjøres av et myrområde i Romeriksåsene, på grensen mellom Gjerdrum og Nannestad kommuner. Lave barskogdekte fastmarkshauger omgir myra. Gjerimåsan er ei nedbørsmyr som er delt i to store partier av et jordvannspåvirket sig. Begge delene har eksentrisk oppbygging, som vil si at myras høyeste punkt ligger nær den ene kanten. 

Gjerimåsan er representativ for nedbørsmyrer i midtre del av Akershus, og formålet med fredningen er å bevare ei slik typisk utformet nedbørsmyr. Her finnes den østlige arten granstarr.

 Referanser 

Kategori:Naturreservater i Nannestad
Kategori:Verneområder opprettet i 1981
Kategori:Naturreservater i Gjerdrum
Kategori:Romeriksåsene